ettekirjutus

Valga	

Meie: 16.12.2019 nr 7.2-6.3/2939	
Ettekirjutuse täitmise uue tähtaja määramine

Päästeameti Lõuna päästekeskus pikendab peale sunniraha maksmist riikliku tuleohutusjärelevalve ametniku 04.06.2018 ettekirjutuse nr 7.2-6.3/1101 nõude 2 täitmise tähtaega. 

Riikliku tuleohutusjärelevalve 04.06.2018. a ettekirjutus nr 7.2-6.3/1101 nõue 2

2. Rajada põlevmaterjali lahtise laoplatsi ning tööstus- ja laohoone tarbeks nõuetekohane hoonete väline tuletõrje veevarustus.
Alus: Tuleohutuse seadus § 23 lg 2 ja § 25 lg 1.

Tuleohutuse seadus § 23 lg 2 järgi peab ehitisel olema tulekahju kustutamiseks vajalik veevarustus.

Tuleohutuse seadus § 25 lg 1 järgi tuleb veevarustus projekteerida ja korras hoida vastavalt tehnilisele normile.

Tuleohutusülevaatusel tuvastati, et ettevõte territooriumil puudub väline veevõtukoht.  Territooriumil on neljast viilhallist koosnev olmejäätmete sorteerimis- ja ladustamishoone, eraldi seisvad kontori- ja olmeruumid. Välistel laoplatsidel ladustatakse suures koguses puit- ja muud põlevmaterjali.   

Kustutustööks vajaliku vesivarustuse tagamine on sellise ettevõte territooriumil väga oluline. Võimaliku tulekahju edukaks lokaliseerimiseks ja kustutamiseks kulub suur kogus vett ning selle õigeaegne kustutamata jätmine  tooks kaasa ulatusliku päästesündmuse, tekitaks suure materiaalse kahju, looks ohu keskkonnale ning inimeste elule ja tervisele.

Täitmise tähtaeg: 01.09.2020. a. 
Ettekirjutusega kaasneb sunnivahendi hoiatus: juhul, kui käesolevat ettekirjutust tähtajaks ei täideta, rakendab haldusorgan „Tuleohutuse seaduse“ § 40 alusel adressaadi suhtes sunnivahendit – sunniraha 400 (nelisada) eurot.

Kui haldusakti adressaat jätab ettekirjutuse määratud tähtajaks täitmata, tuleb sunniraha tasuda ühele järgnevale Rahandusministeeriumi arvelduskontole:
SEB panga arvelduskontole nr EE891010220034796011, Swedbank panga arvelduskontole nr EE932200221023778606, Luminor Bank AS panga arvelduskontole nr EE701700017001577198, maksekorraldusel on viitenumbriks 2800076876 ja selgituseks: “Marico Metall OÜ ettekirjutus”.

Vabatahtlikult tähtajaks sunniraha tasumata jätmise puhul  nõutakse sunniraha sisse asendustäitmise ja sunniraha seaduse § 15 lg 1 kohaselt täitemenetluse seadustikus sätestatud korras nagu kohtuotsusest tulenev rahaline nõue. Seega lisandub sunnirahale selle vabatahtliku tähtaegse mittetasumise korral kohtutäituri tasu.
Sunniraha tasumine ei võta adressaadilt kohustust ettekirjutus täita ning täitmata kohustuste eest võib sunniraha rakendada korduvalt.

Juhul kui haldusakti adressaat leiab, et haldusaktiga või haldusmenetluse käigus on rikutud tema õigusi või piiratud tema vabadusi, on tal õigus esitada vaie Päästeametile (Raua 2, 10124 Tallinn,) või kaebus Tartu Halduskohtu Tartu kohtumajja (Kalevi 1, 51010 Tartu, tmktartu.menetlus@kohus.ee) 30 päeva jooksul arvates päevast, millal vaide või kaebuse esitaja vaidlustatavast haldusaktist teada sai või oleks pidanud teada saama.

Ettekirjutuse täitmisest või sunniraha tasumisest palume informeerida Päästeameti Lõuna päästekeskust kirjalikult Jaama 207, Tartu linn, 50705, Tartu maakond või digitaalselt allkirjastatud dokumendina elektronposti aadressil louna@rescue.ee  10 päeva jooksul arvates ettekirjutuses määratud täitmise tähtajast.

(allkirjastatud digitaalselt)
Külli Uibo
Ohutusjärelevalve büroo vaneminspektor
Lõuna päästekeskus
76 32 155
kylli.uibo@rescue.ee

Käesolev ettekirjutus on saadetud elektrooniliselt:
Marico Metall OÜ , marko@maricom.ee